### Beslutning

Udsat.

**Beslutningsforslag fra S, SF og V**

**Baggrund**

Vi har mange smukke lokaliteter i [adresse], vores store kommune. Nogle er meget kendte, andre næsten ukendte. Vi tror, at en naturkanon kan inspirere borgerne til at komme ud og opleve naturens mangfoldighed og skønhed. Og vi håber, at det tillige kan betyde, at man er mere omsorgsfuld og påpasselig over for vores natur.

Der er netop blevet udvalgt 15 steder i landet som Danmarks Naturkanon. Det er steder, som har noget helt specielt at byde på. Det kan være skove, enge, bakker, moser - alt, hvad vores danske natur har. Denne naturkanon, der omfatter hele landet, har inspireret os til dette lokale forslag.

Vi bor i en kommune, som har meget forskellig natur at byde på. Store og små lokaliteter. Vi foreslår, at alle borgere får mulighed for at nominere deres favoritsteder, og at der nedsættes en jury, som vælger 30 steder ud. Et af juryens medlemmer kunne eksempelvis være en repræsentant fra Danmarks Naturfredningsforening.

Derefter får alle borgere mulighed for, evt. i samarbejde med et af vore lokale medier, at give deres mening til kende over for juryen, som så træffer den endelige afgørelse.

En anden mulighed er, at de 15 steder, som de fleste borgere ved afstemning i det lokale medie peger på, kommer i den endelige lokale naturkanon. Dette er blot to konkrete muligheder for at udvælge lokaliteterne. Andre vil givet kunne komme på tale. Vi foreslår, at man som i den centrale naturkanon vælger nogle kriterier, som man vil bedømme ud fra. Den nationale naturkanon havde bl.a. disse:

* Den enkelte lokalitet skal have smuk natur og noget særligt, der er værd at besøge.

* Lokaliteten skal have en væsentlig biologisk, geologisk eller landskabelig værdi.

* Der skal være offentlig adgang til hele lokaliteten eller til væsentlige steder inden for den.

Vi ønsker, at Aarhus Naturkanon 2019  kan indarbejdes i den friluftsplan, der er på vej som opfølgning af [adresse] 2013-2017. Endvidere forestiller vi os, at det også kan inspirere [adresse] m.m.

På vegne af hhv. Socialdemokratiet, SF  og Venstre i [adresse]

Julie Kjær, Socialdemokratiet

Mille Jakobsen, Socialdemokratiet

Lona Dahl, Socialdemokratiet

John Johansen, SF

Lena Sørensen, Venstre

Poul Frandsen, Venstre

### Sagens forløb

12-12-2018 [adresse]
Fremsendes til Teknisk Udvalg til behandling i henhold til beslutning i byrådets møde den 12. december 2018
 23-01-2019 Teknisk Udvalg
Udsat.